సత్రసాల

సత్ర సాల, పల్నాడు జిల్లా, రెంటచింతల మండలానికి చెందిన రెవెన్యూయేతర గ్రామం. సత్రసాల కృష్ణానది దక్షిణపు ఒడ్డున ఉంది.

దర్శనీయ ప్రదేశాలు/దేవాలయాలు
ఈ గ్రామంలో అనేక ప్రాచీన శివాలయాలున్నాయి.Indian Antiquary: A Journal of Oriental Research in Archaeology ..., Volume 1 సత్రసాల వద్ద కృష్ణానది దాటడానికి తెప్ప సౌకర్యం ఉంది.

శ్రీ మల్లేశ్వర స్వామి దేవస్థానం
1244లో కాకతీయ సామంతుడు మహామండలేశ్వర కాయస్థ అంబయ్య దేవుడుSubordinate rulers in medieval Deccan - Racharla Ganapathi సత్రసాలలోని స్వయంభూ శ్రీమహాదేవుని ఆలయానికి మార్గళి ఉత్సవం జరపడానికి ఏర్పాట్లు చేశాడు. ఆ ప్రాంతంలో వసూలైన సుంకాలను ఆ నిమిత్తం నియమించాడు.Journal of the Andhra Historical Society, Volumes 25-26 ఇక్కడ పూర్వం విశ్వామిత్రాశ్రమం ఉండేదని ప్రతీతి. 
ఈ ఆలయం పల్నాటి పురాతన పుణ్యక్షేత్రం. 
కార్తీకమాసంలో ఈ ఆలయం, వేదపండితుల మంత్రోచ్ఛారణలు, అయ్యప్ప భక్తుల భజనలు, భక్తుల ప్రత్యేకపూజలతో కళకళలాడుతుంది. భక్తులు నిత్యం, వేకువఝామునే కృష్ణానదిలో పుణ్యస్నానాలు ఆచరించి, స్వామివారిని దర్శించుకుంటారు. ఈ ఆలయానికి పల్నాడు జిల్లా నుండియేగాక, నల్లగొండ జిల్లా గ్రామాలయిన అడవిదేవులపల్లి తదితర గ్రామాలనుండి గూడా భక్తులు విచ్చేస్తారు. వీరి సౌకర్యార్ధం, కృష్ణానదిలో లాంచీలు ఏర్పాటు చేసెదరు.
ఈ ఆలయంలో, ప్రతి సోమవారం స్వామివారి దర్శనానికి వచ్చు భక్తులకు, ప్రత్యేకపూజలు నిర్వహించి అన్నప్రసాద వితరణ చేస్తున్నారు.

శ్రీ నాంచారమ్మ, పోతురాజు, గణపతి, సుబ్రహ్మణ్యేశ్వరస్వామివారల ఆలయం  
నూతనంగా ఐదు లక్షల రూపాయల వ్యయంతో నిర్మించిన ఈ ఆలయంలో, 2017, మార్చి-8వతేదీ బుధవారంనాడు, నాంచారమ్మ, పోతురాజు, గణపతి, సుబ్రహ్మణ్యేశ్ర విగ్రహ ప్రతిష్ఠ వైభవంగా నిర్వహించారు.

గ్రామంలో ప్రధాన పంటలు
వరి, అపరాలు, కాయగూరలు

గ్రామంలో ప్రధాన వృత్తులు
వ్యవసాయం, వ్యవసాయాదారిత వృత్తులు
మూలాలు

వర్గం:రెంటచింతల మండలం లోని రెవెన్యూయేతర గ్రామాలు